Gro Harlem Brundtland
Gro Harlem Brundtland Res apud Vicidata repertae: Nativitas: 20 Aprilis 1939; Bærum Patria: Norvegia Nomen nativum: Gro Harlem Familia Genitores: Gudmund Harlem; Coniunx: Arne Olav Brundtland Proles: Knut Brundtland Gro Harlem Brundtland, nomine nativo Gro Harlem (apud Bærum nata die 20 Aprilis 1939) est politica Norvegica et internationalis. Alumna est universitatum Osloensis et Harvardianae. Medica ab anno 1966 operam dedit, sed ab anno 1969 legata est apud parlamentum Norvegicum. Ministra a circumiectu a die 1 Iulii 1974 usque in 1979 fuit, primis ministris Trygve Bratteli et Odvar Nordli. A die 12 Septembris 1979 usque ad 25 Octobris 1996 dux factionis laboris merens, ter prima ministra facta est, videlicet a die 4 Februarii 1981 usque ad 14 Octobris 1981, a 9 Maii 1986 ad 16 Octobris 1989, a 3 Novembris 1990 ad 25 Octobris 1996. Deinde rebus politicis Norvegicis renuntiatis rectrix facta est ordinis sanitarii mundialis, quod officium a die 13 Maii 1998 usque ad 21 Iulii 2003 tenuit.　 Et pro salute et progresu durabili conatus est et anno 1994, Praemium Caroli Magni accepit.